สามารถเลือกเดินทางด้วยรถยนต์ส่วนตัวหรือรถทัวร์ก็ได้ ซึ่งจะใช้เวลาประมาณ 12 - 13 ชั่วโมงจากกรุงเทพมหานคร หรือจะเดินทางด้วยสายการบินต่าง ๆ โดยตรงมายังสนามบินนานาชาติภูเก็ตก็ได้เช่นเดียวกัน ไม่ว่าจะเป็น ไทยไลอ้อนแอร์, แอร์เอเชีย, บางกอกแอร์เวย์, ไทยสไมล์, นกแอร์ และไทยเวียตเจ็ทแอร์ ซึ่งคุณสามารถเดินทางได้จากสนามบินต้นทางได้ตามภูมิลำเนา อย่างไรก็ตามการเดินทางสัญจรภายในภูเก็ตมีให้เลือกหลากหลาย อาทิ Airport Bus ค่าบริการ 30 - 100 บาท (สนามบินนานาชาติภูเก็ต - ตัวเมือง), Airport Bus Express ค่าบริการ 50 - 120 บาท (สนามบินนานาชาติภูเก็ต - หาดป่าตอง), Phuket Smart Bus ค่าบริการ 50 - 170 บาท (สนามบินนานาชาติภูเก็ต - หาดราไวย์), รถตู้โดยสารสาธารณะ ค่าบริการขึ้นอยู่กับระยะทาง, รถแท็กซี่สนามบิน ค่าบริการแล้วแต่ตกลงกับผู้ให้บริการ และรถเช่าจากผู้ให้บริการใกล้สนามบินและพื้นที่ต่าง ๆ ในภูเก็ต